Un sit arheologic, situat în apropiere de Valea Sacră a Perului, și care este una dintre cele mai vizitate zone turistice din această țară, stârnește mult mister. Unul dintre motive este că aici ar exista un portal străvechi.
Pentru a ajunge în acest loc trebuie să pătrunzi printr-o vale laterală, unde majoritaea transportatorilor nu vor să circule. În plus, trebuie și să urci sute de trepte, construite de incași printre ruinele unor terase agricole.
Este vorba despre situl Naupa Huaca, a cărui denumire s-ar traduce prin ”loc sacru vechi” în limba quechua, vorbită de incași și de popoarele preincase. Naupa Huaca se află într-o peșteră naturală, despre care se crede că este un efect al unui cutremur care a spart o stâncă.
De cum intri în peșteră se văd construcții din perioada incașă, făcute din piatră brută și mortar de lut. S-a creat de-a lungul timpului o mare enigmă pe seama a ceea ce s-ar afla în interior. Unii cred că un portal.
Totodată, în peșteră se mai găsește și un bloc mare de andezit, precum o rocă dură de origine vulcanică, sculptat cu trei nișe și care sunt suficient de mari încât să permită unor persoane să intre în ele. Cercetătorii au semne de întrebare despre cum s-a format.
Nu se cunosc detalii despre o posibilă mână a incașilor cu privire la sculptură, fiindcă designul său nu este unul corespunzător culturii. Și mai în interior există ceea ce s-ar putea numi ”o ușă falsă”, cioplită din stâncă de andezit.
Ce secrete ascund? De ce s-au construit sau cine le-a construit sunt o parte dintre întrebările care iscat numeroase variante, legate de apariția acestor clădiri. Sunt oameni de știință care iau în calcul existența unei energii.
Clădirile ar fi folosit cândva pentru ritualuri spirituale sau astronomice, care erau conectate la un sistem de căi sacre, numite ceque și care radiau din Cusco, centrul Imperiului Incaș. ”Cequele” ar permite accesul la alte dimensiuni pe Pământ.
Se mai ia în calcul și ca în Naupa Huaca să se fi adus ofrande pentru a se face ceremonii în onoarea zeilor și a strămoșilor. Nișele și ușa falsă ar fi simboluri ale pătrunderii în lumea de dincolo, unde ar exista forțe supranaturale.